Hepatitis A

E-Class20px

Hepatitis A (bɛ daa mi li saha shɛli infectious hepatitis) nyɛla sabili doro din loori niriba ka di tuŋ teeri nin’ pɔbbu ni neeibu. Hepatitis A binneembihi n-tahiri li na. Doro ŋɔ nahiŋgbana bi yiri polo barinima pam ni balinte bari ŋɔ yi nyɛ bia. Bar' shɛba nahiŋgbana ŋɔ ni yɛn yi, di piinila dakula-ayi zanchaŋ dakula-ayɔbu sunsuuni doro ŋɔ yi gbahi ba naai. Dakulo dibaa ayɔpoi (7) ka nahiŋgbana ŋɔ yɛn beni. Di shɛŋa n-nyɛ: tiri-kpuɣubu, tiri, binsaa, ningbuŋ zaɣi dozim kotomsi, dirigu, and sompuɣili. Chira-ayɔbu nyaanga, nahiŋgbana ŋɔ ni lahi labina barinima kamani 10–15% puuni. Doro ŋɔ bi kuri barnima binsaba faashee ninkura ni.

Tahili
Salinima ni tooi kɔbi doro ŋɔ di yi niŋ ka be nyu kom bee n-di bindiri' shɛli din gari Hepatitis A barina bini. Di zooiya ka binneembihi tooi kpe n-fri zama nyɔri ni, ka bɛ yi be duɣi ŋa viɛnyɛla ni tahi Hepatitis A na. Din pahi, Hipatistis A barinima tabisibu ni tooi che ka di looi nira. Doro ŋɔ bi wuhiri shɛhira bihi ni la zaa yoli, bɛ ni tooi zaŋ li looi nira. Doro ŋɔ yi gbaai niri yim, di ku lahi gbaai o hali ni o nyɛvuli tariga. Di yi yɛn dihi tabili ni doro ŋɔ mali nira, shee ka alaafee baŋdiba vihi o ʒim domini di shɛhira piligu ni ŋmani doriti pam la zuɣu. Hepatitis A mali mabihi, ŋanima n-nyɛ: B, C, D, ni E.

==Tilaa beni ni tooi gu nira ka che Hepatitis A doro ŋɔ. Bidɔɣiri shɛba beni n kpaŋsi bɛ bihi tim ŋɔ nyuhibu, bɛ tiriba limi yuma a shɛm kam hali ka bɛ ti zooi zaa. Tiŋ shɛŋa gba beni n kpaŋsiri tim ŋɔ nyubu ni doro ŋɔ ni wuligi luɣi shɛŋa ka lala niribu ŋɔ na ʒin nyuli. Vihigu wuhiya ni niri yi nyu li yim din tooi saɣi o ni o nyɛvuli tariga. Din beni lahi taɣiri doro ŋɔ nyɛla nuu paɣibu ni viɛnyala duɣili ni. Di yi pun gbaai niri naai, tim na kani din nyandi li viɛnyala. Amaa vuhim pam n-ti pahi tiri mini binsaa tima sɔŋdi m-mahiri li. Hepatitis A barinima pam kpaŋda ka lahima n-ti pahi sabili doro bi doli di nyaaŋa. Sabili doro mi yi doli di nyaaŋa, di tibili zaa nyami ka baŋdiba taɣi sabili maa.

Loobu mini Gubu
Yuuni puuni Hepatitis A gbaairi niriba gari million pia, ka ban mali li ka di nahiŋgbana yi polo miriti million 1.5 Andunia luɣi shɛŋa din ka sabita bee ko-nyuri suŋ ka Hepatitis A tooi be. Andunia tinsi din na lɛbigiri ni, doro ŋɔ gbahiri bihi 90% ka bɛ naan yi nyɛ yuun’ pia. Bɛ yi kɔbi li kpaŋ naai, bɛ ningbina yi pan tooi tuhi nyaŋ li. Doro ŋɔ lahi be tin' shɛŋa din so n-lɛbigi biɛla domini bihi ni be kɔbiri li la n-ti pahi bɛ ni be zooi nyuri ti shɛŋa ŋan taɣiri li la. Yuuni 2010, Hepatitis A daa kula niriba 102,000. Silimiin' goli July 28 dabisili ka kpamba gahim yuuni kam n boli 28 Andunia Hepatitis Dabisili. Lala dabsili ŋɔ alaafee baŋdiba yirimina n baŋsiri zamatu zaŋkpa Hepatitis doro ni nyɛ shɛli.

 Kundivihira 

Pubu:WikiProject Medicine
Pubu:E-Class